Deg uswir-agi ; amsawal; ad t-id-naf yessen , yettwali akk ayen iḍaṛṛun di teḥkayt , yeẓra akk ayen yeεnan iwudam d wuguren i aten-id-izzin , ɣef waya-agi ad i-id-naf yezmer ad dyefk tifrat i wuguren-nni . Yettak-d aṭas n yisallen fell-asen , maca d awezɣi ad at-id-naf d yiwen gar yiwudam n tsiwelt , amsawal deg uswir ilem yessen uger n wayen ssenen yiwudam ɣef yiman-nsen , yettili deg yal amekkan36.d aya-agi ara d-naf deg umedya-agi i d-iteddun i d-nekkes deg wungal “Askuti” : “Dda Belqasem bu tteberna yeḥma .Seg wasemi i t-refden si lqahwa-s , yettagzag .Di tmurt yekker uxeṣṣar , yiwen seg warraw-is irwel ɣer tmurt la yettlawaḥ : iḍ kamel d arjrej .Yuli ɣer taddart ussannni deg texsi cwiṭ , iwwet amek ara t-id-yawi ɣer ṭṭebib ɣer lezzayer ; yugi ad as-d-yeddu .Niqal ur tid-yaεqil ara akk . yuɣal deg was wis setta seg wasemi akken i as-mekkenen iqejan s ussu ɣer tesdawit , bdan-d ttenjmaεen-d cwiṭ cwiṭ n lɣaci .Ulin ɣur-sen imeddukkal n mmi-s , dɣa yuɣal-it-id rruḥ d kra n leεqel .Yesmeεqal acemma.37”